Koolikud

Koolikud ehk voolmed on ägedad sisemised valuhood.Eesti keele seletav sõnaraamat vaadatud 29.05.2020

 Kirjeldus 
pisi|Sapikivi tekitab sapipõies valuhooge
Koolikuid tekitavad kõhuõõne elundite või juhade silelihaste kramplikud kokkutõmbed. Neid võivad põhjustada kivitõbi (neeruvoolmed, sapivoolmed), põletik, sooleahenemine (soolevoolmed) ja mürgistus. Südame pärgarterite ahenemise korral tekivad südamevoolmed ehk rinnaangiin ehk stenokardia.Eesti Entsüklopeedia vaadatud 29.05.2020

 Gaasivalud 
Koolikud esinevad ka gaasivaludena. Gaasivalud võivad tekkida sooletegevust muutva toidu (hapukapsas, seened,hernesupp, kaalikas, rohkelt värsket puu- või köögivilja jm) söömisel; kauase liikumatu asendi tõttu (kestev bussireis või mujal pikka aega istumine, voodihaige); sooletegevusega mitteseotud kõhuelundi haigestumisest tingitud sooletegevuse häire (nt neeruvaagna põletik); palavikust. Gaasivalude korral on soolestikus loomulikult oleva gaasi liikumine soolespasmide või sooletegevuse aeglustumise tõttu takistatud. Valud tekivad kõhu eri piirkondades (üle kogu kõhu), valud esinevad hookaupa, on lõikava iseloomuga, gaasid ei välju, võib esineda iiveldust, soolepuhitust, palavikku ei ole. 

 Ajaloost 
pisi|Kooliku kujutamine 19. sajandil: teos "Koolik", autor Cruikshank
Vanasti peeti voolmeteks ka näärmepaistetusi, kaela- ja pihasoonte valu jm. Valu asukoha järgi eristati naba-, kõhu-, piha-, südame- ja muid voolmeid. Voolmete raviks kasutati mitmesuguseid maagilisi võtteid, täiskuu ajal masseerimist ja voolmerohtu, milleks oli harilik rass.Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 359

 Viited 

 Välislingid 
  Imiku koolikud ja gaasivalud. Tervise ABC
 Voolmete ravi. M. J. Eisen . Vikitekstid

Kategooria:Haigused
Kategooria:Valu
Kategooria:Eesti etnograafia